‘ટુરિસ્ટો માટે ઓક્ટોબરમાં આ વિસ્તાર બંધ કરી દેવામાં આવે છે. યોગાનુયોગે અમે ઓક્ટોબરમાંજ શૂટિંગ શરૃ કર્યું હતું. એ માટે અમે અગાઉથી પરવાનગી મેળવી હતી. આ દિવસોમાં લડાખ શહેર તો ગતિવિધિ માટે રીતસર બંધ કરી દેવામાં આવે છે. દિવસોના દિવસો સુધી તમને એમ લાગે કે તમે કર્ફ્યૂગ્રસ્ત વિસ્તારોમાં ફરી રહ્યા છો. ચકલુંય ફરકે નહીં એવું એ બિહામણું વાતાવરણ હતું. પરંતુ અમારા યુનિટનો ઉત્સાહ જોવા જેવો હતો. અમે સતત કામ કરતા રહ્યા હતા અને અમને સ્થાનિક વહીવટી તંત્ર તેમજ ભારતીય લશ્કરનો સરસ સપોર્ટ મળ્યો હતો. આ ફિલ્મ જોવા જેવી બની રહેશે.